मिशन: इम्पॉसिबल - घोस्ट प्रोटोकॉल
मिशन: इम्पॉसिबल - घोस्ट प्रोटोकॉल (अंग्रेज़ी: Mission: Impossible – Ghost Protocol) (भारत में मिशन: इम्पॉसिबल - गुप्त विधान) २०११ में बनी अमेरिकी जासूसी फ़िल्म है व मिशन इम्पॉसिबल फ़िल्म शृंखला की चौथी कड़ी है। इसमें टॉम क्रूज़ मुख्य भूमिका में है जो अपने इथन हंट, एक आईएमएफ़ एजंट का पात्र पुनः निभा रहे है, व इसका निर्देशन ब्रैड बर्ड ने किया है। यह पहली मिशन: इम्पॉसिबल फ़िल्म है जिसका कुछ भाग आईमैक्स कैमरों द्वारा चित्रित किया गया है। फ़िल्म को उत्तरी अमेरिका में पैरामाउंट पिक्चर्स द्वारा १६ दिसम्बर २०११ को सकारात्मक समीक्षा व बॉक्स ऑफिस सफलता के साथ रिलीज़ किया गया। यह इस फ़िल्म शृंखला की अबतक की सर्वाधिक कमाई वाली फ़िल्म है।